
Sextil Puşcariu (n. 4 ianuarie 1877, Braşov - d. 5 mai 1948, Bran) a fost un 
filolog şi lingvist, istoric literar, pedagog, cronicar muzical şi teatral, 
publicist şi academician român de origine aromână. 
 
 
 
“Andrei Glavina a încercat să facă şi pe Jeiăneni să ceară o şcoală 
românească, căutând să intereseze şi Bucureştii pentru o intervenţie 
oficială în favoarea acestei idei. Reproduc aici, fără schimbări, două 
pasagii din scrisorile pe care le scria din Jeiăni, în 1904, profesorului său 
A. Viciu, la Blaj: 
“Acum am scris şi în România, unde tac amicii mei ca şi morţi, ceea ce e 
destul de trist. Aici nu e vorba de un om, ci e vorba de soarta alor mei, de 
Rumerii din Istria. 
Cu toată libertatea mi-am luat permisiune de a le ţinea o frumoasă 
vorbire, arătându-le în ce stare se află în privinţa şcolii şi a limbei, după 
aceea le-am arătat şi demonstrat căt e de periculos elementul slav pentru 
ei, în sfârşit, când am fost gata, m’au aplaudat şi au zis că-s gata de a 
subscrie toţi sătenii suplica, pentru a căpăta şcoala în limba ce o vorbesc 
ei... Acum ar fi bine de a publica d-voastră un articol în o gazetă din 
România liberă, ca să se înfiinţeze un comitet, care îndată să plece la faţa 
locului împreună cu mine şi să facem suplica de mai sus zisă... E dureros 
la noi că Românii mai bucuros merg pe la Abazzia, Veneţia, Nizza, 
Karlsbad, decât a face excursiuni pe la confraţii lor din Istria”. (18 iulie 
1904). 
“Oamenii sunt foarte emoţionaţi, buni, sunt gata de a subscrie suplica 
pentru a căpăta permisiunea dela Guvern pentru edificarea unei şcoli 
româneşti în Istria. Eu cred că dacă cu finea lui Septemvre o să-mi 
succeadă de a merge în România de a ţinea o şedinţă în folosul  
Românilor din Istrie, atunci de bună samă că o să succeadă opera aceasta 
bine. Dar dacă lucrul o să rămâie încă 2 – 3 ani, atunci Croaţii o să-şi bage 
şi în Zeiăni nasul; atunci de bună seamă că n’ar fi mai mult folos de a 
încerca a reînvia simţemântul românesc între ei”. (30 August 1904. Cf. şi 
articolul lui Andrei Glavina publicat în “Unirea” XIV în No. 9, din 27 
Februarie 1904).” 
 
STUDII ISTROROMÂNE 
SEXTIL PUŞCARIU 
MEMBRU AL ACADEMIEI ROMÂNE 
CULTURA NAŢIONALĂ, BUCUREŞTI 1926 
 
http://www.romaniamagnifica.ro/?do=%C5%9Ecoala&optiune=ACADEMI
A&optiune2=1877.01.04+-+1948.05.05+-+Sextil+Puscariu 

